অভয়াপুৰীঃ দিল্লীত সন্দৰ্ভত অনুষ্ঠিত এখন সভাত জমিয়ত উলেমা-ই-হিন্দৰ সভাপতি আৰ্শ্বাদ মাদানীয়ে অসম জ্বলিব, জ্বলাব আৰু মাৰিব, মৰিব বুলি কৰা মন্তব্যৰ বিৰুদ্ধে ৰাজ্যত তীব্ৰ প্ৰতিক্ৰিয়া আজিও অব্যাহত আছে৷ ৰাজ্যৰ দল-সংগঠনে তীব্ৰ প্ৰতিক্ৰিয়া অব্যাহত ৰখৰ সময়তে বঙাইগাঁৱৰ অভয়াপুৰীত ৰাজ পথত মাদানীৰ প্ৰতিকৃতি জ্বলাই প্ৰতিবাদ সাব্যস্ত কৰিলে গৰিয়া-মৰিয়া-দেশী জাতীয় পৰিষদে৷ জমিয়ত উলেমা-ই-হিন্দৰ সভাপতি আৰ্শ্বাদ মাদানীৰ প্ৰতিকৃতি দাহ কৰি অসম সন্দৰ্ভত মন্তব্য নকৰিবলৈ সকীয়াই দিয়ে সংগঠনটোৱে৷ মঙলবাৰে গৰিয়া-মৰিয়া-দেশী জাতীয় পৰিষদে মাদানীৰ প্ৰতিকৃতি দাহ কৰি মাদানীৰ মন্তব্যৰ বিৰোধিতা কৰে৷ সদৌ অসম গৰিয়া-মৰিয়া দেশী জাতীয় পৰিষদৰ বঙাইগাঁও জিলা সমিতিয়ে মাদানীৰ বিৰুদ্ধে আৰ্শ্বাদ মাদানী হায় হায়, অসমত বাংলাদেশীৰ দাদাগিৰি নচলিব আদি শ্ল'গানেৰে প্ৰতিবাদস্থলী উত্তাল কৰি তোলে।
জ্বলিব-জ্বলাব-মাৰিব-মৰিব, ৰাজ পথত জ্বলিল আৰ্শ্বাদ মাদানীৰ প্ৰতিকৃতি